|  |  |  |  |
| --- | --- | --- | --- |
| Όνομα **ARMOR AE** | Email **support@armor.gr** | Άρθρο **ΔΙΑΒΟΥΛΕΥΣΗ ΤΕΧΝΙΚΩΝ ΠΡΟΔΙΑΓΡΑΦΩΝ ΓΙΑ ΤΗΝ ΠΡΟΜΗΘΕΙΑ ΑΞΟΝΙΚΟΥ ΤΟΜΟΓΡΑΦΟΥ** | Ημ/νία **28/03/2018** |

Αξιότιμοι/ες κύριοι/ες,

Στo πλαίσιο της Δημόσιας διαβούλευσης τεχνικών προδιαγραφών για την διενέργεια του Ηλεκτρονικού Δημόσιου Ανοικτού Διαγωνισμού για την προμήθεια «ΑΞΟΝΙΚΟΥ ΤΟΜΟΓΡΑΦΟΥ» για τις ανάγκες του Νοσοκομείου Κοζάνης «ΜΑΜΑΤΣΕΙΟ» με Αριθ. Πρωτ. 2781 σας παραθέτουμε τις προτάσεις και τα σχόλια της εταιρείας μας αναφορικά με:

ΕΙΣΗΓΗΣΗ ΣΤΗ ΔΙΑΒΟΥΛΕΥΣΗ ΤΕΧΝΙΚΩΝ ΠΡΟΔΙΑΓΡΑΦΩΝ ΓΙΑ ΤΗΝ ΠΡΟΜΗΘΕΙΑ ΑΞΟΝΙΚΟΥ ΤΟΜΟΓΡΑΦΟΥ

Α/Α ΤΕΧΝΙΚΗ ΠΡΟΔΙΑΓΡΑΦΗ Γ.Ν. ΚΟΖΑΝΗΣ «ΜΑΜΑΤΣΕΙΟ»

5% Παρελκόμενος Εξοπλισμός

Εγχυτής

Η μονάδα του εγχυτή που θα προσφερθεί να είναι ειδικά για Αξονικό Τομογράφο, να είναι σύγχρονης τεχνολογίας και παραγωγής και να δέχεται αναλώσιμα διαφόρων κατασκευαστών. Να περιγραφεί αναλυτικά το σύστημα.

Η εταιρεία ARMOR ΝΟΣΟΚΟΜΕΙΑΚΑ ΠΡΟΙΟΝΤΑ ΑΕΕ με γνώμονα τα χρηστά ήθη και τον υγιή ανταγωνισμό σχολιάζει και προτείνει:

Αναφορικά με την τεχνική προδιαγραφή που παραθέτετε προς διαβούλευση και συγκεκριμένα < να δέχεται αναλώσιμα διαφόρων κατασκευαστών > σας γνωστοποιούμε ότι στη Ελληνική Αγορά κυκλοφορούν αναλώσιμα για εγχυτές σκιαγραφικού μέσου που πραγματοποιούν εξετάσεις σε συνεργασία με Αξονικό Τομογράφο, αμφιβόλου ποιότητας και κατασκευής, χωρίς να διαθέτουν πιστοποιητικά συμβατότητας με τους εγκατεστημένους εγχυτές στα νοσοκομεία της χώρας. Με αποτέλεσμα όταν ένα νοσοκομείο προμηθευτεί και χρησιμοποιήσει αυτά τα αναλώσιμα, ο εγχυτής τους να παρουσιάσει μηχανική βλάβη, να δημιουργηθεί πρόβλημα λειτουργίας του τμήματος του Αξονικού Τομογράφου καθώς και να θέσει σε κίνδυνο την ασφάλεια του ασθενούς αλλά και του χειριστή.

 Επίσης προτείνουμε ο εγχυτής που θα προμηθευτεί το νοσοκομείο σας να έχει τη δυνατότητα έγχυσης σκιαγραφικού μέσου και φυσιολογικού ορού ώστε να μπορούν να πραγματοποιηθούν εξειδικευμένες εξετάσεις όπως αγγειογραφίες.

Προτείνουμε ο εγχυτής να διαθέτει σύστημα ασφαλείας όπου θα ανιχνεύει αέρα κατά την έγχυση σκιαγραφικού μέσου και φυσιολογικού ορού καθώς και σύστημα ανίχνευσης θραύσης αγγείων ώστε να επιτευχθεί η μέγιστη ασφάλεια του ασθενούς κατά τη διάρκεια της εξέτασης.

Από τα παραπάνω προτείνουμε τις παρακάτω τεχνικές προδιαγραφές:

 1. Η μονάδα του εγχυτή που θα προσφερθεί να είναι ειδικά για Αξονικό Τομογράφο, να είναι σύγχρονης τεχνολογίας και παραγωγής και να έχει τη δυνατότητα έγχυσης σκιαγραφικού μέσου και φυσιολογικού ορού.

 2. Να δέχεται αναλώσιμο κιτ συριγγών ή σετ έγχυσης σε πολλαπλούς ασθενείς και συστήματος πλήρωσης αυτών, πολλαπλών χρήσεων, εγκεκριμένο και πιστοποιημένο για συνεχή χρήση τουλάχιστον 8 ωρών.

 3. Ο εγχυτής να διαθέτει διατάξεις ασφαλείας για τον εξεταζόμενο όπως π.χ. ανίχνευση αέρα, θραύσης ή έμφραξης του αγγείου κλπ. Να αναφερθούν αναλυτικά τα χαρακτηριστικά προς αξιολόγηση.

 Είμαστε στη διάθεση σας για οποιαδήποτε συμπληρωτική πληροφορία ή διευκρίνιση χρειαστείτε.

 Με τιμή,

ARMOR ΑΕ